32002R1922
L 293/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 1922/2002 НА КОМИСИЯТА
от 28 октомври 2002 година
за изменение на Регламент (EО) № 1454/2001 на Съвета за въвеждане на специфични мерки за някои селскостопански продукти в полза на Канарските острови и на Регламент (EО) № 21/2002 на Съвета за установяване на прогнозните баланси на снабдяването и на помощта на Общността за най-отдалечените райони
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 1454/2001 на Съвета от 28 юни 2001 г. за въвеждане на специфични мерки за Канарските острови за някои селскостопански продукти и за отмяна на Регламент (EИО) № 1601/92 (Poseican) (1), последно изменен с Регламент (EО) № 1195/2002 на Комисията (2), и по-специално член 3, параграф 6 от него,
като има предвид, че:
(1)
Регламент (EО) № 1454/2001 въвежда специфичен режим на снабдяване на определени селскостопански продукти, които са от съществено значение на Канарските острови за консумация, преработка или за земеделски вложения. Сред продуктите, предназначени за храна на животни, са люцернови храни и гранули.
(2)
Люцерновите храни и гранули представляват значителен компонент от храната за животни на Канарските острови. Въпреки това, те не са достатъчни да посрещнат изцяло изискванията за протеини и фибри в храната на преживните животни, особено в ситуация на конкуренция, когато се правят големи усилия да се произведат качествени месни и млечни продукти.
(3)
Следователно е подходящо да се разшири обхватът на специфичния режим на снабдяване на Канарските острови, така че да се включи дълга люцерна с фибри, която може да се включи в протеиновата и фиброва диета на преживните животни на Канарските острови.
(4)
Регламент (EО) № 1454/2001 следва да бъде съответно изменен.
(5)
Като следствие от изменението на Регламент (EО) № 1454/2001, част 1 от приложение III към Регламент (EО) № 21/2002 на Комисията от 28 декември 2001 г. за установяване на прогнозните баланси на снабдяването и помощта на Общността за най-отдалечените райони по силата на Регламенти на Съвета (EО) № 1452/2001, (EО) № 1453/2001 и (EО) № 1454/2001 (3), последно изменен с Регламент (EО) № 1365/ 2002 (4), следва да се измени, за да включи люцерна във форма, различна от тази на фураж и гранули.
(6)
С цел по-добре да се посрещнат нуждите от доставка, соевото кюспе, люцерновите гранули и другите форми на люцерна трябва да бъдат поставени в една група, без да се изменя общото количество.
(7)
Регламент (EО) № 21/2002 следва да бъде съответно изменен.
(8)
Мерките, предвидени в настоящия регламент, са в съответствие със становището от съвместната среща на Управителните комитети по сухия фураж, по хмела и по маслата и мазнините,
ПРИЕ НАСТОЯЩИЯ РЕГЛАМЕНТ:
Член 1
В приложение I към Регламент (EО) № 1454/2001, се добавя следният ред след последния ред:
„Други форми на люцерна
ex 1214 90 99“.
Член 2
Приложение III към Регламент (EО) № 21/2002 се изменя в съответствие с приложението към настоящия регламент.
Член 3
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 октомври 2002 година.